Diari Oficial de la Generalitat Valenciana


Sumari del DOGV 225, del 07-02-1985 (1985/803911)

ORDRE de la Conselleria d'Economia i Hisenda, de 17 de gener de 1985, per la qual s'acorda l'adquisició per la Generalitat Valenciana de sis habitatges, destinats a serveis socials.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   225

Data del DOGV
:   07-02-1985

Secció del DOGV
:   ALTRES DISPOSICIONS

Número del document
:   1985/803911


Data del document
:   17-01-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, de 17 de gener de 1985, per la qual s'acorda l'adquisició per la Generalitat Valenciana de sis habitatges, destinats a serveis socials.  
Vistes les circumstàncies que concorren, com ara la urgent necessitat que la Generalitat Valenciana té d'adquirir locals, per a la ubicació i el desenvolupament de les competències pròpies de la Direcció General de Serveis Socials de la Conselleria de Sanitat, Seguretat Social i Treball, i atesa la finalitat a què van destinats, que fa força difícil definir les circumstàncies que han de reunir els locals apropiats, tals como ubicació, entorn, activitats del barri, serveis comunitaris, tipus d'habitats en els altres habitatges de l'immoble, etc., fan aconsellable i dispensable la compra dels habitatges que se descriuen en l'article 1.r  
En atenció d'aquests motius, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de  
Patrimoni de l'Estat i 106 del seu Reglament, i amb la valoració tècnica prèvia oportuna i els Informes del Servei de Patrimoni i de la Intervenció General,  
ORDENE:  
Article 1.r  
S'acorda l'adquisició mitjançant contractació directa a títol onerós, i en virtut de compravenda, dels habitatges següents:  
1.r Habitatge situat a Castelló, Avinguda del Mar, 21, 3. r-A, pis 3.r esquerra, amb una extensió de cent vint-i-sis metres, vint-i-nou decímetres quadrats; consta d'un vestíbul, cinc dormitoris, menjador, un guarda-roba, un rebost, cambra de bany, cuina i servei. Limita: dreta, Govern Militar de la Plaça i Província de Castelló; esquerra, Sr. Antoni Caja i al fons o espatlles, Sr. Joaquim Aranjo.  
L'habitatge és propietat del Sr. Joaquim Daniel Esteve i Domínguez, inscrita en el registre de la Propietat de Castelló, al volum 333, llibre 215, foli 140 vt., finca 23.375, inscripció 5.ª  
2.n Habitatge situat a Castelló, carrer Herrero, 22, 2.n, dreta, mirant a la façana tipus B, assenyalat amb la lletra B de l'escala, amb una superfície de cent vint-i-tres metres, onze decímetres quadrats; consta de quatre habitacions, cuina, saló menjador i dos cambres de bany. Limita: dreta, hereus de Manuel Tirado; esquerra, finca 5.ª; fons, Teresa i Andreu Castellar Broch i Domingo Peris Muñoz. L'habitatge és actualment propietat de la Sra. Maria Teresa Pitarch Ferrando, inscrita en el Registre de la Propietat de Castelló, volum 748, foli 145, llibre 98, finca núm. 8.082.  
3.r Casa habitació, situada a Castelló, carrer Santo Tomàs, 47, formada per una sola nau, planta baixa i pis damunt, amb corral cobert i descobert, i ocupa una superfície de noranta-vuit metres quadrats. Limita: dreta, entrant, Francesc Llau; esquerra, Ramon Sanz i espatlles, Batiste Torres.  
L'habitatge és propietat del Sr. Josep Vives Monzonís i la Sra. Amada Reboll Gil, és inserit en el registre de la Propietat de Castelló, en el volum 148, llibre 104, foli 249 vt., finca núm. 12.389, inscripció 3.ª  
4.ª Habitatge situat a Vila-real (Castelló), avinguda Francesc Tàrrega, s/n, tercera planta alta de l'edifici "Santa Agueda" a l'esquerra mirant la façana est de l'edifici, bloc II, escala 2, té l'accés per porta que obri al jardí central, situat entre dos blocs que formen l'edifici, a través del vestíbul que comunica amb el hall distribuïdor, d'on neix l'escala i l'ascensor d'accés. Del tipus C, ocupa una superfície útil de cent quaranta-set metres, seixanta-cinc decímetres quadrats i construït de cent setanta-cinc metres quaranta decímetres quadrats. Distribuïda interiorment amb les dependències següents: Vestíbul, pas, cuina, menjador, dues terrasses, dues cambres de bany, galeria i quatre dormitoris, el qual limita enfront, mirant la façana per la zona ajardinada a l'est amb aquesta mateixa zona, per la dreta amb habitatge del centre dúplex tipus B i escala i ascensor d'accés, esquerra amb zona verda o ajardinada central i espatlles amb el jardí central i, en part, amb l'habitatge tipus A, de l'escala núm, 1 d'aquest bloc.  
L'habitatge és propietat del Sr. Josep Pascual Moliner Herrero i la Sra. Maria Roses Ayet Fortuño. Inscrita en el Registre de la Propietat de la Vila-real, al volum 837, llibre 538 de Vila-real, foll 65, finca 50.232, inscripció 4.ª  
5.ª Habitatge situat a Vinaròs (Castelló), avinguda Pablo Ruiz Picasso, s/n, en el primer pis, T, 2, ocupa una extensió superficial de cent trenta-vuit metres, onze decímetres quadrats. Limita: enfront amb l'avinguda Pablo Picasso; dreta, amb la finca número 2; esquerra amb "Ceramicas y Construcciones Roca, S.A." i darrere amb pati descobert sobre el qual té llums i vistes. Forma part de la finca 18.761, foli 173, llibre 162 de Vinaròs, inscripció 1.ª  
Es propietat de l'Empresa "Ceramicas y Construcciones Roca", inscrita en el Registre de la Propietat de Vinaros, Ajuntament Vinaròs, tom 449, llibre 163, foli 173 del llibre 162 de Vinaròs, inscripció 1.ª  
6.ª 2 habitatges comunicats interiorment, amb les finques següents:  
a) Habitatge a Castelló, carrer de la Moreria, 2-7.a, dreta, mirant la façana amb accés independent per la porta que recau a l'escala d'ús comú, que arranca des del vestíbul que hi ha al centre de la façana, ocupa una superfície de seixanta metres i setanta decímetres quadrats, 1 limita mirant la façana: dreta, Srs. Roses i Ramos; esquerra, finca setzena, en part buit de l'escala i ascensor enmig, i fons Sr. Juan Miré.  
b) Habitatge útil a Castelló, carrer d'Enmig, 129, ocupa una superfície útil de setanta-tres metres i seixanta-tres decímetres quadrats, amb accés independent per la porta que recau a l'escala de l'edifici del carrer de la Moreria, núm. 2, que naix des del vestíbul que hi ha en el centre de la façana de l'edifici esmentat, i limita mirant la façana: per la dreta, Maria Peñalver; esquerra, edifici dels Srs. Ramos i Roses, i l'edifici del Sr. Miró; i al fons l'edifici esmentat del Sr. Miró.  
Ambdós habitatges són propietat del Sr. Joaquim Pitarch Roig i de la Sra. Immaculada Urios i Iborra, inscrites en el Registre de la Propietat de Castelló. Habitatge a), en el volum 837, llibre 138, secció nord, foli 233, finca 12.085, inscripció 2.a; i l'habitatge b) al volum 837, llibre 138, de Castelló nord, foli 193, finca 12.045, inscripció 2.a  
Article 2.n  
Tots els habitatges referenciats estan lliures de càrregues i de llogaters, i al corrent dels pagaments corresponents a contribucions i impostos.  
Les compres, que necessàriament seran formalitzades en escriptura pública, s'efectuaran pels preus següents:  
-Habitatge a Castelló, avinguda del Mar, 21, 3.ª, al preu de 3.600.000 pessetes (tres milions sis-centes mil).  
-Habitatge a Castelló,- c/ Herrero, 22, 2.n, pel preu de 3.800.000 pessetes (tres milions vuit-centes mil).  
-Casa-habitació a Castelló, c/ Santo Tomàs, 47, avui 45, baix, pel preu de 5.500.000 pessetes (cinc milions cinc-centes mil).  
-Habitatge a Vila-real (Castelló), avinguda Francesc Tàrrega, s/n, bloc II, escala 2, edifici "Santa Agueda" pel preu de 4.500.000 pessetes (quatre milions cinc-centes mil).  
-Habitatge a Vinaròs (Castelló), avinguda Pablo Ruiz Picasso, s/n, pel preu de 3.900.000 pessetes (tres milions nou-centes mil).  
-Els habitatges de Castelló, c/ Moreria, 2.n i c/Enmig, 129, ambdós pel preu global de 4.500.000 pessetes (quatre milions cinc-centes mil).  
En totes aquestes el comprador assumirà el pagament de l'impost municipal sobre l'increment del valor dels terrenys i les altres despeses seran abonades segons Llei.  
Article 3.r  
El Servei de Patrimoni de la Conselleria d'Economia i Hisenda realitzarà els tràmits necessaris per donar efectivitat al que disposa aquesta Ordre.  
València, 17 de gener de 1985.  
El Conseller d'Economia i Hisenda,  
ANTONI BIRLANGA I CASANOVA